पाएं अपने शहर की ताज़ा ख़बरें और फ्री ई-पेपरडाउनलोड करें
फोन पर प्रशांत किशोर बनकर सुनाम कांग्रेस की हलका इंचार्ज दामन थिंद बाजवा से 7 लाख रुपए ठगी करने का प्रयास किया गया है। 7 लाख रुपए उसे आगामी विधानसभा चुनाव में टिकट देने के लिए मांगे गए थे। पिछले चुनाव में भी दामन बाजवा को प्रशांत किशोर के कहने पर ही टिकट मिली थी। इस कारण वह इस फोन पर यकीन कर चुकी थी। हालांकि, जब टिकट के बदले पैसों की बात सामने आई तो दामन बाजवा को झूठी कॉल संबंधी शक हुआ। घटना 3 अप्रैल की है जिसके बाद वह कोरोना पॉजिटिव हो गई थी।
अब मामले संबंधी एसएसपी व डीजीपी को शिकायत देने के साथ साथ पार्टी हाईकमान को भी अवगत करवा दिया है। एसएसपी विवेकशील सोनी का कहना है कि मामला गंभीर है। जिसकी गहनता से जांच की जा रही है। पुलिस ने अज्ञात व्यक्तियों के खिलाफ मामला दर्ज कर लिया है। जिन नंबरो से फोन किया गया था उन्हें भी ट्रेस किया जा रहा है।
कौन है प्रशांत किशोर
प्रशांत किशोर चुनावी रणनीतिकार है। 2017 का पंजाब विस चुनाव कांग्रेस ने प्रशांत किशोर की रणनीति से जीता था। पश्चिम बंगाल में 2021 के विधानसभा चुनाव में प्रशांत किशोर ही ममता बनर्जी की पार्टी के रणनीतिकार थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn